EA ร่วงกว่า 5% ฟากโบรกฯมองกำไรขาขึ้นทุกไตรมาส เคาะเป้า 62 บ. อัพไซด์เกือบ 40%
EA ร่วงกว่า 5% ฟากโบรกฯมองกำไรขาขึ้นทุกไตรมาส เคาะเป้า 62 บ. อัพไซด์เกือบ 40% โดย ณ เวลา 15.38 น. อยู่ที่ระดับ 54.75 บาท ลบ 3 บาท หรือ 5.19% สูงสุดที่ระดับ 57.75 บาท ต่ำสุดที่ระดับ 54 บาท ด้วยมูลค่าการซื้อขาย 2.72 พันล้านบาท
EA ร่วงกว่า 5% ฟากโบรกฯมองกำไรขาขึ้นทุกไตรมาส เคาะเป้า 62 บ. อัพไซด์เกือบ 40% โดยเวลา 15.38 น.อยู่ที่ 54.75 บ. ลบ 3 บ. หรือ 5.19% มูลค่าซื้อขาย 2.72 พันลบ.
8 พ.ค. 2562

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ณ เวลา 15.38 น. อยู่ที่ระดับ 54.75 บาท ลบ 3 บาท หรือ 5.19% สูงสุดที่ระดับ 57.75 บาท ต่ำสุดที่ระดับ 54 บาท ด้วยมูลค่าการซื้อขาย 2.72 พันล้านบาท

ด้านนักวิเคราะห์ บล.ฟินันเซีย ไซรัส ระบุในบทวิเคราะห์ฯ แนะ “ซื้อ” หุ้น EA ราคาเป้าหมาย 62 บาท (หลัง XD) หลังจากที่เลือกเป็นหุ้นเด่นไปเมื่อ 26 มี.ค.ราคาหุ้นปรับขึ้นมา 16% แต่ยังมี upside กว่า 10% จากเป้า ขณะที่โมเมนตัมกำไรในปีนี้เป็นทิศทางขาขึ้นทุกไตรมาส และคาดว่ากำไรปกติไตรมาส 1/62 จะเพิ่มขึ้น 44% จากไตรมาสก่อน และเพิ่มขึ้น 9%  จากปีก่อนเป็น 1.11 พันล้านบาท รวมทั้งคาดว่ากำไรจะเร่งตัวมากขึ้นในไตรมาส 2/62 หลังจ่ายไฟเข้าระบบเชิงพาณิชย์ (COD) โรงไฟฟ้าลมครบแล้ว
อีกทั้งโครงการแบตเตอรี่เฟสแรก 1Gwh รวมถึงโรงไฟฟ้าโซลาร์ที่เวียดนามและพม่า และ Green diesel เป็นธุรกิจใหม่ขับเคลื่อนกำไรปีหน้าเป็นต้นไป
นอกจากนี้ หุ้น EA เป็น 1 ใน 20 หลักทรัพย์ที่คาดว่าต่างชาติจะเพิ่มน้ำหนักการลงทุน หลังจาก MSCI เพิ่มน้ำหนักตลาดหุ้นไทยจาก 2.3% สู่ระดับ 2.8% มีผลตั้งแต่ 28 พ.ค.นี้